Nytt magasin for naturvidenskapene

Nytt magasin for naturvidenskapene (etablert som Nyt Magazin for Naturvidenskaberne i 1823, opphørte i 1925 og ble gjenopprettet i 1936, for så å opphøre endelig i 1951) var et av de eldste norske vitenskapelige tidsskrifter. Det ble etablert i 1823 av tre professorer ved Det Kongelige Frederiks Universitet, nemlig økonomiprofessor Gregers Fougner Lundh, astronomiprofessor Christopher Hansteen og professor Hans Henrich Maschmann.  Da Hansteen og hans forskergruppe i 1828 etablerte Den Physiographiske Forening i Christiania, ble tidsskriftet formelt utgitt av foreningen.
I 1936 etablerte man oppfølgeren Nytt magasin for naturvidenskapene, og i 1951 ble det delt i to nye tidsskrift om botanikk og zoologi.
Det første het Nytt magasin for botanikk 1952-71 og Norwegian Journal of Botany fra 1971-81 inntil det i 1981 ble en del av Nordic Journal of Botany
Det andre het Nytt magasin for zoologi 1953-71 og Norwegian Journal of Zoology 1971-77, inntil det i 1977 ble  en del av Zoologica Scripta

Referanser

Norske vitenskapelige tidsskrifter
Universitetet i Oslo
Naturvitenskap
Vitenskap i 1823
Publikasjoner etablert i 1823
1823 i Norge
Vitenskapshistorie